فرانز ؤلا فرانتس بيكينباور (بلألمانية: Franz Beckenbauer)، (تولد ف 11 شتنبر 1945 ف ميونيخ) لعّاب د لكورة ومدرّب ألماني قديم. بيكنباور كان تيلعب ف الدفاع و كان تيتسمّا لقيصر حيت كان تيلعب بطريقة أنيقة، و كان هو الشّاف ف لفراقي اللي لعب فيهم. بيكنباور كيتحسب واحد من أحسن اللعابة ف التاريخ ديال كورة، و كاين اللي تيقول عليه باللي كان أحسن مدافع ف التاريخ. بيكنباور ربح كاس لعالم مع ألمانيا لغربية ف 1974 ملي كان لعّاب، و معا ألمانيا ف 1990 ملّي كان مدرّب. هو واحد من تلاتة د الناس ف لعالم اللي ربحو كاس لعالم لعّاب و مدرب. الجوج لاخرين هوما ديدي ديشون و ماريو زاݣالو. ماذا بقي من ذاكرة قيصر الكرة الألمانية فرانز بكنباور؟ - دويتشي ڤيلو (2019)